Na podlagi prvega odstavka 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US in 15/22)

**MINISTRSTVO ZA VZGOJO IN IZOBRAŽEVANJE, Masarykova 16, 1000 Ljubljana objavlja**

**prosto strokovno-tehnično delovno mesto pod šifro 4398 - voznik funkcionarja V (m/ž) v Kabinetu ministra (št: 110-11/2023)**. **Delovno razmerje bo sklenjeno za nedoločen čas, s polnim delovnim časom.**

Poleg splošnih pogojev, ki jih določajo predpisi s področja delovnega prava, morajo kandidati izpolnjevati naslednje pogoje:

* končano srednje tehniško in drugo strokovno izobraževanje/srednja strokovna izobrazba ali srednje splošno izobraževanje/srednja splošna izobrazba;
* 1 (eno) leto delovnih izkušenj;
* vozniški izpit B kategorije.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnje izobrazbe.

Okvirna vsebina dela:

* opravljanje prevozov in spremljanje predstavnikov na območju RS in tujini, **pri čemer se bodo prevozi opravljali večinoma na dnevni relaciji Izola-Ljubljana-Izola**,
* opravljanje vzdrževalnih del na vozilih, strojih in napravah z motorji z notranjim izgorevanjem,
* izvajanje manjših popravil na vozilu,
* vodenje potrebnih evidenc.

Z izbranim kandidatom bo sklenjeno delovno razmerje za nedoločen čas, s polnim delovnim časom. Izbrani kandidat bo opravljal delo tudi v poslovnih prostorih Ministrstva za vzgojo in izobraževanje, Masarykova 16, Ljubljana oziroma v drugih uradnih prostorih, kjer organ opravlja svoje naloge.

**Prijava na prosto delovno mesto mora biti obvezno pripravljena na obrazcu** **JO-110-11/2023**, **ki je priloga te javne objave za prosto delovno mesto, z natančno izpolnjenimi vsemi rubrikami in izjavo.**

Kandidati vloži prijavo v pisni obliki na priloženem obrazcu JO-110-11/2023, ki jo pošlje v zaprti ovojnici z označbo: "**za prosto delovno mesto voznik funkcionarja V (m/ž), št. 110-11/2023**", na naslov: Ministrstvo za vzgojo in izobraževanje, Masarykova cesta 16, Ljubljana. Rok za vlaganje prijav je 8 dni po objavi na osrednjem spletnem mestu državne uprave [www.gov.si](http://www.gov.si) ter na Zavodu RS za zaposlovanje. Za pisno obliko prijave se šteje tudi elektronska oblika, poslana na elektronski naslov: gp.mvi@gov.si, pri čemer veljavnost prijave ni pogojena z elektronskim podpisom. Hkrati s prijavo kandidat tudi podaja soglasje k njegovemu varnostnemu preverjanju s strani Policije.

Informacije o izvedbi postopka dobite vsak delovni dan od 10. do 11. ure, na telefonski številki (01) 400- 5674.

Kandidati bodo o izbiri pisno obveščeni. Obvestilo o končanem postopku bo objavljeno na osrednjem spletnem mestu državne uprave (<http://www.gov.si>).

V besedilu javne objave uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.